**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331,** fax: **2674022211,** web site: [**www.eakp.gr**](http://www.eakp.gr), email: **info@eakp.gr**

 **Λαμία 4 Ιουλίου 2019**

 Προς: Μέλη Ε.Υ.Π.Σ Περ/ρειας Στερεάς Ελλάδος

**ΑΝΑΚΟΙΝΩΣΗ**

**1ον Για τα αποτελέσματα του διοικητικού συμβουλίου της ένωσης σχετικά με**

 **τα προ ημερησίας διάταξης θέματα που κατέθεσε η Ε.Α.Κ.Π.**

**2ον Για την ενημέρωση - συζήτηση με τους εργαζόμενους της Π.Υ. Χαλκίδας.**

Συναδέλφισσες–Συνάδελφοι

Την Δευτέρα στις **1/7/2019** πραγματοποιήθηκε το Διοικητικό Συμβούλιο της Ένωσης μας. Συζητήθηκαν όλα τα θέματα της **ημερήσιας & προ ημερήσιας διάταξης** και ομόφωνα αποφασίστηκε να βγει ανακοίνωση από την ένωση μας για τα θέματα αυτά, καθώς και να γίνει επίσκεψη στον Περιφερειακό Διοικητή, που στην συνέχεια υλοποιήθηκε.

Η **Ενωτική Αγωνιστική Κίνηση Πυροσβεστών**, εκτιμά ότι η περίοδος που διανύουμε είναι εξαιρετικά δύσκολη για όλους μας. **Τα χρόνια προβλήματα που υπάρχουν στο Π.Σ.,** τείνουν να γίνουν διαχρονικά αφού μέχρι και σήμερα δεν αντιμετωπίζονται και δεν επιλύονται ουσιαστικά και ολοκληρωμένα. Ο σχεδιασμός για την αντιμετώπιση της φετινής αντιπυρικής περιόδου, έγινε κάτω από την βαριά σκιά των περσινών καταστροφών και απωλειών πλέον των εκατό ανθρώπινων ζωών στο Μάτι Αττικής και δεν έχει αλλάξει τίποτα.

**Ιδιαίτερα όσα έχουν σχέση με την υγεία και την ασφάλεια των εργαζομένων μέσα στις δύσκολες και επικίνδυνες συνθήκες που επιχειρούν ή καλούνται να εκτελέσουν υπηρεσία, πολλές φορές με εξαντλητικά ωράρια που καταπονούν και επιβαρύνουν ανεπανόρθωτα τον ανθρώπινο οργανισμό**.

Στην βάση αυτής της πραγματικότητας και λόγω της σοβαρότητας του προβλήματος όπως περιγράφονταν στην πρόταση μας για το **1ο** προ ημερήσιας διάταξης θέμα**:**

« **Άμεσες ενέργειες για την στέγαση σε κατάλληλες εγκαταστάσεις, των πυροσβεστικών** **περιπολικών που επιτηρούν δασικές εκτάσεις και άλση, για την προστασία της υγείας** **του προσωπικού αλλά και αξιοπρεπών συνθηκών εκτέλεσης υπηρεσίας »,** προτείναμε την παρέμβαση του Σωματείου μας προς κάθε υπεύθυνο για την επίλυση του και ομόφωνα συμφωνήθηκε από όλες τις παρατάξεις να αναδειχθεί το σοβαρό αυτό θέμα.

Ο εκπρόσωπος της Ε.Α.Κ.Π. μετά το πέρας του Δ.Σ., πραγματοποίησε επίσκεψη στις εγκαταστάσεις της Π.Υ. Χαλκίδας και **συνομίλησε με τους συναδέρφους** για τα ζητήματα του συζητήθηκαν στο Δ.Σ. της Ένωσης.

Επίσης έγινε συζήτηση σχετικά με τα **ζητήματα του ωραρίου, της εντατικοποίησης στην εργασία, για το βαθμολόγιο, τον απαρχαιωμένο στόλο τον οχημάτων, τον κανονισμό μεταθέσεων, τον προϋπολογισμό που βρίσκεται σταθερά μειωμένος για την λειτουργία του Π.Σ. χωρίς να ανταποκρίνεται στις πραγματικές ανάγκες όπως οι μεγάλες ελλείψεις σε προσωπικό, σε υλικά και μέσα.**

Τα ζητήματα αυτά συζητήθηκαν και με την Διοίκηση της Π.Υ. Χαλκίδος.

Επίσης θα πρέπει να σημειώσουμε, μαζί με τα όσα ενδεικτικά αναφέρονται παραπάνω, συζητήθηκαν και οι διεργασίες και τα αποτελέσματα του **23ου** **Συνεδρίου της Ομοσπονδίας** μας που πραγματοποιήθηκε στην **Θεσσαλονίκη 17, 18 & 19 Ιούνη 2019.**

**Στο 23ο Συνέδριο** η Ενωτική Αγωνιστική Κίνηση Πυροσβεστών **μετά από είκοσι χρόνια συνεχής παρουσίας** δεν εξέλεξε μέλος της στο Δ.Σ. της Ομοσπονδίας.

**Είναι βέβαιο ότι η εξέλιξη αυτή θα επηρεάσει σε μεγάλο βαθμό τα εργασιακά δικαιώματα των πυροσβεστών, αφού η Ε.Α.Κ.Π. για είκοσι ολόκληρα χρόνια αξιοποιώντας την παρουσία της στο Δ.Σ. της ομοσπονδίας, ήταν το μάτι και το αυτί των Πυροσβεστών. Αποκάλυπτε, ενημέρωνε και παρενέβαινε για κάθε εργασιακό πρόβλημα και για τα ζητήματα πυρασφάλειας.**

**Είχε αναδειχθεί σε μοναδική φωνή αντίστασης από τη πλευρά των εργασιακών μας συμφερόντων. Είναι απόλυτα βέβαιο όμως ότι τα αποτελέσματα αυτής της αρνητικής εξέλιξης θα τα αντιληφθούν οι πυροσβέστες άμεσα, όταν θα αρχίζουν μετά τις εκλογές να ξεδιπλώνονται, από όποια κυβέρνηση και αν αναδειχθεί, οι προαποφασισμένοι σχεδιασμοί σε βάρος των εργασιακών δικαιωμάτων και της πυροπροστασίας της χώρας.**

**Συναδέλφισσες – Συνάδελφοι**

Με αφορμή αυτό το αρνητικό γεγονός, η Ε.Α.Κ.Π. αναφέρθηκε και στους συναδέλφους που εκλέχτηκαν ως αντιπρόσωποι της ένωσής μας στην Ομοσπονδία με το ψηφοδέλτιο της **Α.Ε.Π.Π.,** την μεταλλαγμένη **πρώην Π.Α.Σ.Κ.Π.** Όση προσπάθεια και να έκαναν για να διαλαλήσουν την υποτιθέμενη ανεξαρτησία τους όλο το προηγούμενο διάστημα, με την στάση που κράτησαν στο συνέδριο, αποκάλυψαν τις πραγματικές τους προθέσεις.

Αντί να στηρίξουν την Ε.Α.Κ.Π., το **μοναδικό αγωνιστικό και ενωτικό ψηφοδέλτιο**, στήριξαν την σημερινή παράταξη του ΣΥ.ΡΙΖ.Α., την Α.Ε.Π.Π. Με πιο κριτήριο άραγε, αφού και αυτή η παράταξη από την μέρα ίδρυσής της έμεινε απλός θεατής της αντεργατικής κυβερνητικής πολιτικής που εφαρμόστηκε στον χώρο μας;

Προκειμένου να δικαιολογηθούν για την προεκλογική στάση τους, επικαλούνται ότι ήρθαν προ τετελεσμένων γεγονότων! Ότι θέλουν και αυτοί να παλέψουν για το κάλο των πυροσβεστών! Ότι δεν μπορούσαν να κάνουν κάτι το διαφορετικό! Όλα αυτά όμως είναι προφάσεις και δικαιολογίες. Εκ του αποτελέσματος καταδεικνύεται ότι σας παραπλάνησαν για να υφαρπάξουν την ψήφο σας στις εκλογές του σωματείου μας στις 4 & 5 Μαΐου 2019.

Δεν πρωτοτύπησαν άλλωστε!

Αυτή την τακτική χρησιμοποίησαν και άλλοι « ανεξάρτητοι » σε αρκετές ενώσεις και στο 23ο Συνέδριο στοιχήθηκαν πίσω από τα υπόλοιπα πέντε κομματικά ψηφοδέλτια του κυβερνητικού συνδικαλισμού που πρόσκεινται σε Ν.Δ., ΣΥΡΙΖΑ και ΚΙΝ.ΑΛ. – ΠΑ.ΣΟ.Κ.

**Συναδέλφισσες – Συνάδελφοι**

Η Ε.Α.Κ.Π. δεσμεύεται ότι παρά την απουσία της από το Δ.Σ. της Π.Ο.Ε.Υ.Π.Σ. θα δίνει την μάχη καθημερινά για να βάλει εμπόδια στην εφαρμογή των αντεργατικών πολιτικών και στην αποσάθρωση της πυροπροστασίας της χώρας.

**ΚΑΛΕΙ** όλους τους συναδέλφους να βγάλουν τα απαραίτητα συμπεράσματα, για να ξεμπερδεύουν μία και καλή από τις ρουσφετολογικές μικροεξαρτήσεις που τους κρατούν δέσμιους με τις δυνάμεις του κυβερνητικού συνδικαλισμού, αν δεν θέλουν να βρεθούν αντιμέτωποι με τα οδυνηρά αποτελέσματα των πολιτικών που έχουν εκπονηθεί σε βάρος των πυροσβεστών και των δομών πυροπροστασίας και τα οποία αμέσως μετά τις εκλογές στις **7 Ιούλη** θα μπουν σε πλήρη εφαρμογή.

**Για την Ε.Α.Κ.Π.**

**Το μέλος του Δ.Σ. της Ε.Υ.Π.Σ. Στερεάς Ελλάδας**

**Κώστας Κέκης**